Document ID: /roh_data/filtered/Billingualer_Corpus_interleaved-de-rm.jsonl.gz/940

This is a text translated from German to Rumantsch Grischun.
Amt für Polizeiwesen Graubünden übernimmt Amt für Zivilrecht

Auf den 1. Januar 2005 wird das Amt für Zivilrecht als selbständige Dienststelle aufgelöst und neu als Abteilung mit einem leicht veränderten Aufgabenbereich in das Amt für Polizeiwesen Graubünden integriert. Als Folge dieser Neuunterstellung heisst die Dienststelle ab dem 1. Januar 2005 "Amt für Polizeiwesen und Zivilrecht". Die neue Abteilung wird von Frau lic. iur. Claudia Röthlisberger-Semadeni geführt und als deren Stellvertreterin wirkt Frau lic. iur. Regina Just Brodbeck. Die Reorganisation im Justiz-, Polizei- und Sanitätsdepartement Graubünden erfolgt auf den Zeitpunkt des altersbedingten Rücktritts von lic. iur. A. Mattmann, welcher während 37 Jahren für den Kanton Graubünden tätig war und zuletzt das Amt für Zivilrecht als Dienststellenleiter geleitet hat.

Das Amt für Polizeiwesen und Zivilrecht übernimmt nicht alle Aufgaben des bisherigen Amtes für Zivilrecht. Die Stiftungsaufsicht wird neu der Finanzverwaltung im Finanz- und Militärdepartement übertragen. Die juristische Beratung der Vormundschaftsbehörden durch den Kanton wird eingestellt, da das Vormundschaftswesen gemäss Einführungsgesetz zum Zivilgesetzbuch in rechtlicher wie auch in organisatorischer Hinsicht in den Zuständigkeitsbereich der Kreise fällt.

Gremium: Justiz-, Polizei- und Sanitätsdepartement

Quelle: dt Justiz-, Polizei- und Sanitätsdepartement

Data: 29.12.2004

L'uffizi da polizia dal Grischun surpiglia l'uffizi da dretg civil

Il 1. da schaner 2005 vegn schlià l'uffizi da dretg civil sco post da servetsch independent ed integrà da nov - sco partiziun cun in champ d'incumbensas midà levamain - en l'uffizi da polizia dal Grischun. En consequenza da questa nova subordinaziun sa cloma il post da servetsch a partir dal 1. da schaner 2005 "uffizi da fatgs da polizia e da dretg civil". La nova partiziun vegn manada da dunna lic. iur. Claudia Röthlisberger-Semadeni, sia substituta è dunna lic. iur. Regina Just Brodbeck. La reorganisaziun en il departament da giustia, polizia e sanitad dal Grischun succeda a medem temp sco la retratga da lic. iur. A. Mattmann che va en pensiun per motivs da vegliadetgna. El ha lavurà durant 37 onns per il chantun Grischun ed è - sco ultim - stà directur da l'uffizi da dretg civil.

L'uffizi da fatgs da polizia e da dretg civil na surpiglia betg tut las incumbensas che l'uffizi da dretg civil aveva fin uss. La surveglianza da fundaziuns vegn attribuida da nov a l'administraziun da finanzas en il departament da finanzas e militar. La cussegliaziun giuridica da las autoritads tutelaras tras il chantun vegn smessa, cunquai ch'ils fatgs tutelars tutgan - tenor la lescha introductiva tar il cudesch civil svizzer - al champ da cumpetenza dals circuls, e quai tant en reguard giuridic sco er organisatori.

Gremi: departament da giustia, polizia e sanitad

Funtauna: rg departament da giustia, polizia e sanitad

Data: 29.12.2004